CELEX: 62005CA0039
Language: lt
Date: 2008-07-01 00:00:00
Title: Sujungtos bylos C-39/05 P ir C-52/05 P 2008 m. liepos 1 d. Teisingumo Teismo (didžioji kolegija) sprendimas byloje Švedijos Karalystė , Maurizio Turco prieš Europos Sąjungos Tarybą, Danijos Karalystę, Suomijos Respubliką, Jungtinę Didžiosios Britanijos ir Šiaurės Airijos Karalystę, Europos Bendrijų Komisiją (Apeliacinis skundas — Galimybė susipažinti su institucijų dokumentais — Reglamentas (EB) Nr. 1049/2001 — Teisinės nuomonės)

15.8.2008   
            
            
               LT
            
            
               Europos Sąjungos oficialusis leidinys
            
            
               C 209/2
            
         2008 m. liepos 1 d. Teisingumo Teismo (didžioji kolegija) sprendimas byloje Švedijos Karalystė, Maurizio Turco prieš Europos Sąjungos Tarybą, Danijos Karalystę, Suomijos Respubliką, Jungtinę Didžiosios Britanijos ir Šiaurės Airijos Karalystę, Europos Bendrijų Komisiją
   
   (Sujungtos bylos C-39/05 P ir C-52/05 P) (1)
   
   (Apeliacinis skundas - Galimybė susipažinti su institucijų dokumentais - Reglamentas (EB) Nr. 1049/2001 - Teisinės nuomonės)
   (2008/C 209/02)
   Proceso kalba: anglų
   Šalys
   
      Apeliantai: Švedijos Karalystė, atstovaujama K. Wistrand ir A. Falk, Maurizio Turco, atstovaujamas advokatų O. Brouwer ir C. Schillemans
   
      Ieškovo pusėje įstojusi į bylą šalis: Nyderlandų Karalystė, atstovaujama H. G. Sevenster, C. M. Wissels ir M. de Grave
   
      Kitos proceso šalys: Europos Sąjungos Taryba, atstovaujama J.-C. Piris, M. Bauer ir B. Driessen, Danijos Karalystė, atstovaujama B. Weis Fogh, Suomijos Respublika, atstovaujama A. Guimaraes-Purokoski ir J. Heliskoski, Jungtinė Didžiosios Britanijos ir Šiaurės Airijos Karalystė, atstovaujama V. Jackson, S. Nwaokolo ir T. Harris bei baristerio J. Stratford, Europos Bendrijų Komisija, atstovaujama M. Petite, C. Docksey ir P. Aalto
   Dalykas
   Apeliacinis skundas dėl 2004 m. lapkričio 23 d. Europos Bendrijų Pirmosios instancijos teismo (penktoji kolegija) sprendimo Turco prieš Tarybą (T-84/03), kuriuo Pirmosios instancijos teismas atmetė ieškinį T-84/03 dėl Tarybos sprendimo iš dalies nepatenkinti M. Turco prašymo susipažinti su kai kuriais 2002 m. spalio 14–15 d. Liuksemburge įvykusio Tarybos 2455-ojo susirinkimo „Teisingumas ir vidaus reikalai“ darbotvarkės dokumentais
   Rezoliucinė dalis
   
               1.
            
            
               2004 m. lapkričio 23 d. Europos Bendrijų Pirmosios instancijos teismo sprendimą Turco prieš Tarybą (T-84/03) panaikinti tiek, kiek jis susijęs su 2002 m. gruodžio 19 d. Europos Sąjungos Tarybos sprendimu neleisti M. Turco susipažinti su Tarybos Teisės tarnybos Nuomone Nr. 9077/02 dėl Tarybos direktyvos, nustatančios minimalias normas dėl prieglobsčio prašytojų priėmimo valstybėse narėse, pasiūlymo ir kiek M. Turco ir Taryba įpareigojami kiekvienas padengti pusę savo bylinėjimosi išlaidų.
            
         
               2.
            
            
               Panaikinti 2002 m. gruodžio 19 d. Europos Sąjungos Tarybos sprendimą neleisti M. Turco susipažinti su Tarybos teisės tarnybos Nuomone Nr. 9077/02.
            
         
               3.
            
            
               Priteisti iš Europos Sąjungos Tarybos Švedijos Karalystės bylinėjimosi išlaidas, patirtas apeliaciniame procese, ir M. Turco bylinėjimosi išlaidas, patirtas tiek šiame procese, tiek procese pirmojoje instancijoje, kur priimtas minėtas Europos Bendrijų Pirmosios instancijos teismo sprendimas.
            
         
               4.
            
            
               Danijos Karalystė, Nyderlandų Karalystė, Suomijos Respublika, Jungtinė Didžiosios Britanijos ir Šiaurės Airijos Karalystė, Europos Sąjungos Taryba ir Europos Bendrijų Komisija pačios padengia savo bylinėjimosi išlaidas, susijusias su apeliaciniu procesu.
            
         
               5.
            
            
               Europos Sąjungos Taryba pati padengia savo bylinėjimosi išlaidas, susijusias su procesu pirmojoje instancijoje.
            
         
      (1)  OL C 106, 2005 4 30.